La recuperació de les institucions d'autogovern de la Vall d'Aran, emparada per la disposició addicional primera de l'Estatut d'autonomia de Catalunya, trobà en la Llei 16/1990, de 13 de juliol, sobre el règim especial de la Vall d'Aran, l'instrument eficaç per a la restitució als aranesos d'una estructura administrativa pròpia i d'uns mitjans que fessin possible la gestió immediata de les competències i dels serveis que afecten directament els seus interessos.
L'article 20.3 d'aquesta Llei estableix que la Generalitat de Catalunya ha de cedir al Consell General d'Aran competències i serveis sobre diverses matèries, entre les quals figuren les relatives a serveis socials.
L'atenció particular als ciutadans i ciutadanes de la Vall d'Aran, a les famílies i altres col·lectius que habiten en aquest país i que presenten dificultats d'integració en la societat, problemes de mobilitat o de marginació social ha de ser impulsada i exercida per part d'aquelles institucions més pròximes a les realitats que cal atendre, ja que la proximitat i el veïnatge són elements que han de contribuir a una millor qualitat en els serveis.
A tot això anterior, cal afegir-hi el desig de les institucions de govern araneses d'assumir les competències i els serveis en matèria de serveis socials.
Per consegüent, el Decret 302/1997, de 25 de novembre, va aprovar el traspàs dels serveis socials d'atenció domiciliària al Consell General d'Aran, d'acord amb l'ordenació del sistema català de serveis socials, l'estructura territorial i les competències atribuïdes als consells comarcals, establertes en el Decret legislatiu 17/1994, de 16 de novembre, pel qual s'aprova la refosa de les lleis 12/1983, de 14 de juliol, 26/1985, de 27 de desembre, i 4/1994, de 20 d'abril, en matèria d'assistència i serveis socials.
D'altra banda, per Acord del Govern de la Generalitat de Catalunya de 23 de desembre de 1997, es van delegar competències en matèria de serveis socials d'atenció a la gent gran al Consell General d'Aran, les quals han estat prorrogades per Acord del Govern de 23 de juliol de 2002 per un període de quatre anys.
D'ambdós acords es va donar publicitat mitjançant, respectivament, la Resolució de 28 de gener de 1998 i la Resolució BES/2606/2002, de 13 d'agost.
Aquesta delegació es va fer basant-se en la regulació establerta al títol XII de la Llei 8/1987, de 15 d'abril, municipal i de règim local de Catalunya, en relació amb l'article 26.1.g) i la disposició addicional quarta del Decret legislatiu 17/1994, de 16 de novembre.
La Comissió Govern de la Generalitat-Consell General d'Aran, en acord adoptat en la sessió de data 24 d'octubre de 2003, ha determinat el traspàs al Consell General d'Aran dels serveis actualment delegats, així com altres competències en matèria de serveis socials, amb les dotacions econòmiques corresponents.
Per tant, a proposta del conseller de Governació i Relacions Institucionals i de la consellera de Benestar i Família, i d'acord amb el Govern de la Generalitat,
S'aprova l'Acord de traspàs de competències i serveis de la Generalitat de Catalunya al Consell General d'Aran en matèria de serveis socials adoptat pel Ple de la Comissió Govern de la Generalitat-Consell General d'Aran en la sessió celebrada a Arròs (Marcatosa, Vall d'Aran), el dia 24 d'octubre de 2003, que figura com a annex d'aquest Decret.
Es deixa sense efecte l'Acord de Govern de 23 de desembre de 1997, de delegació de competències en matèria de serveis socials d'atenció a la gent gran, prorrogat per Acord de Govern de 23 de juliol de 2002, publicats, respectivament, per la Resolució de 28 de gener de 1998 i la Resolució BES/2606/2002, de 13 d'agost.
Disposicions finals.1 Es faculta la consellera de Benestar i Família per a l'execució del que disposa aquest Decret..2 Aquest Decret entrarà en vigor l'endemà d'haver-se publicat al DOGC.
Acord de la Comissió Govern de la Generalitat-Consell General d'Aran, de 24 d'octubre de 2003, de traspàs de competències i serveis de la Generalitat de Catalunya al Consell General d'Aran en matèria de serveis socials..1 Competències i serveis objecte de traspàs
1.1 Es traspassen al Consell General d'Aran les competències i els serveis següents en matèria de serveis socials:
a) Serveis socials d'atenció a la gent gran i, en concret, la gestió dels serveis de la Residència Geriàtrica Sant Antoni de Vielha i del Centre de dia per a gent gran de Vielha.
b) Serveis socials d'atenció primària.
d) Servei residencial d'estada limitada per a dones maltractades.
1.2 Es traspassa al Consell General d'Aran la competència per al foment dels serveis de centres ocupacionals per a persones amb disminució..2 L'exercici de les funcions i la gestió dels serveis traspassats, així com el règim d'accés als serveis, es realitzaran, en tot cas, amb subjecció als plans d'actuació social, i d'acord amb la normativa de la Generalitat de Catalunya en matèria d'assistència i serveis socials..3 La inspecció dels serveis esmentats i l'aplicació del règim sancionador en matèria de serveis socials regulat en el títol 5 del Decret legislatiu 17/1994, de 16 de novembre, són funcions que continuaran sent exercides per l'Administració de la Generalitat de Catalunya..4 Mitjans personals que es traspassen
L'import de les retribucions corresponents a un funcionari del grup E, amb una retribució anual de 17.488,64 euros i un cost de Seguretat Social de 5.524,66 euros..5 Mitjans materials que es traspassen
Es traspassa al Consell General d'Aran l'immoble on està ubicada actualment la Residència Geriàtrica Sant Antoni de Vielha i el Centre de dia per a gent gran de Vielha, amb la descripció registral següent:
Finca denominada.Hospital de San Antonio Comarcal de Viella', situat en un terreny o prat anomenat de Musén Tumeu o Bartomeu, situat a Vielha, l'extensió de la qual és de dos jornals equivalents a trenta-dues àrees, cinquanta-sis centiàrees, prenent aquesta extensió en el punt ponent de la finca de la qual procedeix, té una figura sexagonal, l'extensio de la qual afronta a l'est, amb la resta de prat de la qual formava part aquesta finca propietat de Luís Cabiró en nua propietat, i de Maria Vilanova en usdefruit; al sud, part amb corral i part amb hort d'Agustín Morelló i safareig públic; a l'oest, amb Manuel Sanjuan, Antonia Puyol i part amb hort d'Agustín Morelló; i al nord, amb Ramón Vidal mitjançant una paret i sèquia, la porció de la qual descrita és la compresa des d'una línia recta traçada en el llindar est que té el punt de partida a la distància de set metres i mig des de l'angle sud-oest de la finca i va des del llindar sud al llindar nord, i comprèn tota l'extensió de la finca entre aquests punts cardidnals.
Sobre aquesta s'hi ha construït un edifici, la descripció del qual és la següent: edifici únic, amb soterranis i plantes baixes i alta, amb dotze sales de llits, sala d'operacions, sala de raigs X, farmàcia i laboratori, sales d'espera, menjador, despatxos, cuina i oficines annexes.
La superfície edificada és de sis-cents metres quadrats i la ubicació total és de quatre mil cinc-cents metres cúbics."
Consta inscrita al Registre de la Propietat de Vielha, al tom 217, llibre 16, foli 198, finca núm. 1100..6 Mitjans econòmics
6.1 En concepte de despeses de funcionament i manteniment ordinari de la Residència Geriàtrica Sant Antoni de Vielha i del Centre de dia per a gent gran de Vielha per a l'any 2003, es traspassa al Consell General d'Aran, per a l'exercici del 2003, la quantitat de 598.177,20 euros, amb un índex d'ocupació del 100%, segons les places actuals, tal com es detalla en el quadre següent:
No obstant això, un cop executades les obres d'ampliació de la Residència, l'import per traspassar s'actualitzarà d'acord amb el nou nombre de places.
6.2 En concepte de despeses per al foment i el manteniment dels serveis socials d'atenció primària, es traspassa al Consell General la quantitat de 143.288,18 euros.
6.3 En concepte de despeses per al foment i el manteniment dels serveis de centres ocupacionals per a persones amb disminució, es traspassa al Consell General la quantitat de 89.331,47 euros.
6.4 En concepte de despeses de manteniment dels serveis d'atenció precoç, es traspassa al Consell General la quantitat de 30.000 euros.
6.5 Per al servei residencial d'estada limitada per a dones maltractades, i en especial per al desenvolupament del Programa sobre violència domèstica, es traspassa al Consell General la quantitat de 1.946,20 euros.
6.6 Per a la realització dels serveis de transport adaptat, es traspassa la quantitat de 24.275 euros.
A partir de l'any 2004, els imports a què fan referència els apartats anteriors es calcularan i es transferiran segons el procediment que s'estableix a la clàusula segona de l'Acord de 13 de novembre de 2002, entre el Departament d'Economia i Finances de la Generalitat de Catalunya i el Consell General d'Aran, per a l'aplicació d'un nou règim de finançament..7 Es crea una comissió mixta de seguiment presidida per la directora general de Relacions amb el Parlament, del Departament de Governació i Relacions Institucionals, i formada per tres representants del Departament de Benestar i Família i tres representants del Consell General d'Aran amb la funció de vetllar pel seguiment de les disposicions d'aquest Decret i el seu compliment correcte i per proposar totes les mesures que convinguin per al manteniment de la qualitat i de les necessitats dels serveis traspassats.
El règim de funcionament d'aquesta Comissió es determinarà de mutu acord i haurà de ser convocada quan alguna de les parts ho sol·liciti.